《行至醴陵寄故人》
宋代·吕本中

浅溪沙碛寒，月白树影疏。我行天一角，所至尚踌躇。

偶逢胜绝地，不异嵩颍居。临流遂忘归，默坐数游鱼。

宁知胡马闹，江县已丘墟。故人亦未来，一旬三寄书。

不必问浅深，但当膏子车。新霜随北风，惨惨度重湖。

相寻近五岭，慎勿厌长途。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。